

***ΔΕΛΤΙΟ ΤΥΠΟΥ***

 Σας ενημερώνουμε ότι ο ***Σύλλογος Διαβητικών Π.Ε. Φθιώτιδας 360°,*** *υπό την αιγίδα του* ***Δήμου Λαμιέων*** *και τ*ην στήριξη της ***Περιφέρειας Στερεάς Ελλάδας,*** θα πραγματοποιήσει εκδήλωση, σε συνεργασία με τον ***Ελληνικό Ερυθρό Σταυρό*** (***Περιφερειακό τμήμα Λαμίας***) και τον ***Σύλλογο Ζαχαροπλαστών*** της πόλης μας, στο πλαίσιο του εορτασμού της ***Παγκόσμιας Ημέρας του Σακχαρώδη Διαβήτη***. Η εκδήλωση θα λάβει χώρα την Κυριακή 20 Νοεμβρίου 2022 και ώρα 10.30 έως 14.00 στην Πλατεία Ελευθερίας.

 Σκοπός της εκδήλωσης αυτής είναι η ευαισθητοποίηση των πολιτών του νομού μας, για την πρόληψη, επικινδυνότητα και αντιμετώπιση της νόσου. Σε ειδικά διαμορφωμένο χώρο θα υπάρχει έντυπο υλικό ενημέρωσης, δυνατότητα λήψης τιμών σακχάρου, είτε με απλή μέτρηση γλυκόζης, είτε με μέτρηση γλυκοζυλιωμένης αιμοσφαιρίνης, (ειδική μέτρηση που καταγράφει τα επίπεδα του σακχάρου το τελευταίο τρίμηνο), όπου αυτό απαιτηθεί, από ειδικευμένο νοσηλευτικό προσωπικό του Ερυθρού Σταυρού. Οι ζαχαροπλάστες της πόλης μας θα προσφέρουν γλυκίσματα με εναλλακτικούς τρόπους παρασκευής πέραν της ζάχαρης, και όλα αυτά κάτω από τους ήχους σαξοφώνου.

 Η νόσος του Σακχαρώδη Διαβήτη μας αφορά όλους .

 Θα ήταν τιμή και χαρά να δώσετε με την παρουσία σας ένα ηχηρό συλλογικό μήνυμα ενάντια στον Ζαχαρώδη Διαβήτη.

 Αλλάζουμε τις ζωές μας, αλλάζουμε τον Διαβήτη για πάντα.

Για τον Σύλλογο Διαβητικών Φθιώτιδας «360°»

Η πρόεδρος

Κική Παπαρούνα